אזורי סידני

העיר סידני, בירת מדינת ניו סאות' ויילס באוסטרליה, היא אחת מהמטרופולינים הגדולות בעולם מבחינת שטחה הגאוגרפי, כ־12,145 קמ"ר. מבחינה מנהלית, היא מחולקת למספר אזורים (Regions) המכילים כל אחד מספר רשויות עירוניות, להן בתורן כפופים מספר פרוורים. שיטה עירונית זאת מייצרת מארג מוניציפלי תאי: כל פרוור נחשב לרשות עצמאית ומנהל באופן פרטני את צרכיו. כך למשל הפרוור קיריבילי, המרוחק קילומטרים ספורים מסידני, נחשב לרשות עצמאית ועשוי לכלול רחובות בשמות זהים לרחובות בסידני (כגון רחוב פיט); רחובות ארוכים במיוחד, כגון דרך פאראמטה, עשויים להתפרש על פני מספר פרוורים, ובמעבר מפרוור למשנהו תחל ספירת מספרי הבתים מחדש ברחוב.

 אזור  שם באנגלית  רשויות מקומיות  תיאור סידני העיר  Sydney  עיריית סידני (City of Sydney) פרט לפרוור סידני CBD, היחיד היכול להיקרא סידני, רשות עירונית זו מכילה פרוורים רבים. בין המפורסמים: הגליב (The Glebe), פוטס פוינט והרוקס (The Rocks). אזור זה מתוייר ביותר, וכולל את מרבית האתרים המפורסמים בסידני: גשר נמל סידני, בית האופרה והגנים הבוטניים של סידני.   Eastern Suburbsעיריית רנדוויק
 מועצת וייברלי
 עיריית בוטאני ביי
 מועצת וולאהרה האזור משתרע מזרחית ודרום־מזרחית לאזור סידני העיר. הרשויות המקומיות מכילות מספר רב של פרוורים, המפורסמים מביניהם הם בונדי, ברונטי, בלוויו היל ופוינט פייפר. אזור זה מכיל חלק מהחופים המפורסמים ביותר של סידני, בכללם בונדי ביץ'.    Northern Beachesמועצת וורינגה
 מועצת מנלי
מועצת פיטוואטר האזור משתרע צפונית לסידני העיר, מזרחית וצפונית לאזורי הגדה הצפונית. הוא כולל חלק מחופי סידני הידועים, כגון חוף מנלי, חוף פאלם ביץ' וחוף קרל קרל. בין פרווריו נמנים מנלי, מונה וייל ופאלם ביץ'.    Lower North Shoreעיריית וילובי
מועצת נורת' סידני
 מועצת מוסמן
מועצת ליין קוב אזור השוכן מצידו הצפוני של מפרץ ג'קסון, החל מגשר נמל סידני ועד צ'טסווד. החלוקה בינו לבין צפון הגדה הצפונית נתונה לפרשנות, ולרוב מחלקים את השניים על פי קו צ'טסווד–אפינג. הרשויות המקומיות כוללות מספר רב של פרוורים, חלקם תעשייתיים, וביניהם: נורת' סידני, סיינט לנרדס, צ'טסווד, קיריבילי, מילסונס פוינט, קרמורן פוינט, מוסמן וקאמאריי.   Upper North Shoreמועצת קורינג-גאי
חלק מנפת הורנסבי האזור גובל בדרום באזור דרום הגדה הצפונית, על ידי קו הנמתח בין צ'טסווד ואפינג, וגבולו הצפוני ירשם בהורנסבי. בין הפרוורים הכלולים בו: פימבל, קילרה וסיינט אייבס. אזור זה נחשב כאזור מגורים (פרוור שינה).    Northern Suburbs חלק מנפת הורנסבי, עיריית רייד, עיריית פאראמטה ועיריית האנטרז היל האזור ממוקם מערבית וצפון־מערבית לאזורי הגדה הצפונית. הוא כולל את הפרוורים פאראמטה, נורת' רייד וקרלינגפורד, בין רבים אחרים. לעיתים הכינוי "הפרוורים הצפוניים" עשוי לכלול את הגדה הצפונית. הגבעות   The Hills District  מכיל רשות מקומית אחת, נפת באלקהאם, אך כולל חלקים קטנים מעיריית בלקטאון, עיריית פאראמטה ונפת הורנסבי הגבעות הוא אזור לא רשמי. שמו ניתן לו בזכות רבים מפרווריו אשר שמם מסתיים ב־Hills, כגון באלקהאם הילס, בומונט הילס, פננט הילס וסבן הילס. נחשב לאזור שמרני מבחינה דתית. היער   The Forest  מועצת וורינגה האזור כולל גם שני גנים לאומיים, הגן הלאומי קורינג גאי צ'ייס והגן הלאומי גאריגל. בין פרווריו נמנים בלרוז, פורסטוויל ודאפיס פורסט.    Inner West מועצת מריקוויל
 עיריית קנטרברי
 מועצת אשפילד
 מועצת בורווד
 מועצת סטראתפילד
 עיריית קנדה ביי
 מועצת לייכהרסט אזור הכולל 7 רשויות מקומיות, ונפרש מערבית ודרום־מערבית לסידני. בין פרווריו נמנים בלמיין, סטראתפילד ורוזל. קנטרברי־בנקסטאון  Canterbury-Bankstown  כולל את כל הפרוורים התחומים בין דרום קנטרברי ובנקסטאון מצפון־מזרח ועד לידקומב מדרום־מערב. סידני הדרומית   Southern Sydney עיריית רוקדייל
 עיריית הרסטוויל
 מועצת קוגארה
 נפת סאת'רלנד אזור המשתרע בין סידני העיר ובוטאני ביי. בין הפרוורים נכללים רוקדייל, קרונלה וסאת'רלנד. סיינט ג'ורג'  St Georgeעיריית רוקדייל
 עיריית הרסטוויל
 מועצת קוגארה, אך ללא סאת'רלנד אזור הכלול בתוך סידני הדרומית. כולל בית חולים גדול באותו שם, וסניף ראשי של בנק סיינט ג'ורג', הפעיל באוסטרליה. דרום־מזרח סידני   South-eastern Sydney   אזור מוניצפלי הכולל את בוטאני ביי ורנדוויק. חופף לסידני העיר. דרום־מערב סידני   South-western Sydney עיריית קנטרברי
 עיריית בנקסטאון
 עיריית ליברפול
 עיריית פיירפילד
 עיריית קמפבלטאון
 מועצת קמדן אזור מוניצפלי החופף לסידני המערבית. סידני המערבית   Western Sydney מועצת אובורן
 עיריית בנקסטאון
 עיריית בלקטאון
 עיריית בלו מאונטיינס
 עיריית פיירפילד
 עיריית הוקסברי
 נפת הילס
 עיריית הולרויד
 עיריית ליברפול
 עיריית פאראמטה
 עיריית פנרית' אזור מוניציפלי הכולל את איגוד המועצות האזוריות של סידני המערבית (Western Sydney Regional Organisation of Councils),. הוא כולל פרוורים רבים, בין השאר בלקטאון, הומבוש ביי ואובורן. מקארת'ור   Macarthur עיריית קמפבלטאון
 המועצה המקומית קמדן
 נפת וולונדילי מצוי בדרום־מערב סידני, וחופף לאזור דרום־מערב סידני. כולל גנים לאומיים רבים ואת הפרוורים מאונט אנאן, פיקטון וקמפבלטאון. סידני המערבית רבתי   Greater Western Sydney  שם כולל לאזורים סידני המערבית ומקארת'ור, המוגדרים מעלה.

קישורים חיצוניים


קטגוריה:סידני: גאוגרפיה